Ericu950/Stoicheia-meter-silver huggingface dataset:
ᾗ δὲ διαφέρει ταῦτ ἀλλήλων , εἰσόμεθα σαφέστερον , ἐπειδὰν τὸ δηλούμενον ὑφ  ἑκατέρου πρότερον ἀναγνῶμεν .
μετέωρον τοίνυν ἀλληγοροῦντές φαμεν τὸν ἀπὸ γῆς ἑαυτὸν εἰς ὕψος αἴροντα καὶ ἐπισκοποῦντα τὰ μετάρσια , μετεωροπόλον τε καὶ μετεωρολογικόν , ἐρευνῶντα τί ἡλίου μέγεθος , τίνες αὐτοῦ φοραί , πῶς τὰς ἐτησίους ὥρας διανέμει προσιὼν καὶ ἐξαναχωρῶν πάλιν ἰσοταχέσι ταῖς ἀνακυκλήσεσι , καὶ σελήνης περὶ φωτισμῶν , σχηματισμῶν , μειώσεως , αὐξήσεως , καὶ τῶν ἄλλων ἀστέρων κινήσεως , ἀπλανοῦς τε καὶ πεπλανημένης 0 .
ἡ γὰρ τούτων ἐξέτασις οὐκ ἀφυοῦς καὶ ἀγόνου ψυχῆς ἐστιν , ἀλλ ἐν τοῖς μάλιστα εὐφυοῦς καὶ δυναμένης ὁλόκληρα καὶ τέλεια γεννᾶν ἔγγονα .
διὸ καὶ τὸν μετεωρολογικὸν „ πατέρα “ εἶπεν , ὅτι οὐκ ἄγονος σοφίας 0 .
τὰ μὲν οὖν τοῦ Ἀβρὰμ σύμβολα οὕτως ἀκριβοῦται , τὰ δὲ τοῦ Ἀβραάμ , ὡς ὑποδείξομεν 0 ·
ἦν δὲ τρία , πατὴρ καὶ ἐκλεκτὸς καὶ ἠχοῦς .
φαμὲν δὴ τὴν μὲν ἠχὼ τὸν προφορικὸν εἶναι λόγον  τοῦ γὰρ ζῴου ἠχεῖον ὄργανόν ἐστι τὸ φωνητήριον  , τούτου δὲ πατέρα τὸν νοῦν  ἀπὸ γὰρ διανοίας ὥσπερ ἀπὸ πηγῆς φέρεται τὸ τοῦ λόγου νᾶμα  , ἐκλεκτὸν δὲ τὸν τοῦ σοφοῦ 0 1 2 ·
ὅ τι γὰρ ἄριστον , ἐν τούτῳ 0 1 .
κατὰ μὲν οὖν τοὺς προτέρους χαρακτῆρας ὁ φιλομαθὴς καὶ μετεωρολέσχης ἐσκιαγραφεῖτο , κατὰ δὲ τοὺς ἀρτίως ὑποτυπωθέντας ὁ φιλόσοφος , μᾶλλον δ ὁ σοφὸς ἐδηλοῦτο 0 .
μηκέτ οὖν ὀνομάτων ἀλλαγὴν ὑπολάβῃς χαρίζεσθαι τὸ θεῖον , ἀλλὰ διὰ συμβόλων ἠθῶν ἐπανόρθωσιν 0 .
τὸν γὰρ πραγματευόμενον τὰ περὶ φύσεως οὐρανοῦ πρότερον , ὃν μαθηματικὸν ἔνιοι προσαγορεύουσιν , ἐπὶ τὴν μετουσίαν καλέσας ἀρετῆς σοφὸν καὶ ἀπέδειξε καὶ ὠνόμασεν , ἐπιφημίσας τὸν μεταχαραχθέντα τρόπον , ὡς μὲν Ἑβραῖοι εἴποιεν ἄν , Ἀβραάμ , ὡς δ ἂν Ἕλληνες , πατέρα ἐκλεκτὸν ἠχοῦς 0 .
τίνος γάρ , φησίν , ἕνεκα χορείας καὶ περιόδους ἀστέρων ἐρευνᾷς καὶ τοσοῦτον ἀπὸ γῆς ἄνω πρὸς αἰθέρα πεπήδηκας ;
ἆρ  ἵνα αὐτὸ μόνον τὰ ἐκεῖ περιεργάσῃ 0 ;
καὶ τίς ἐκ τῆς τοσαύτης περιεργίας γένοιτ ἂν ὠφέλεια ;
τίς καθαίρεσις ἡδονῆς 0 ;
τίς ἐπιθυμίας ἀνατροπή 0 ;
τίς λύπης ἢ φόβου κατάλυσις 0 ;
ποία παθῶν , ἃ κλονεῖ καὶ συγχεῖ τὴν ψυχήν , ἐκτομή 0 ;
καθάπερ γὰρ δένδρων οὐδὲν ὄφελος , εἰ μὴ καρπῶν οἰστικὰ γένοιτο , τὸν αὐτὸν δὴ τρόπον οὐ δὲ φυσιολογίας , εἰ μὴ μέλλοι κτῆσιν ἀρετῆς ἐνεγκεῖν 0 1 ·
ὁ γὰρ καρπὸς αὐτῆς οὗτός ἐστι .
διὸ καὶ τῶν πάλαι τινὲς ἀγρῷ τὸν κατὰ φιλοσοφίαν ἀπεικάσαντες λόγον φυτοῖς μὲν ἐξωμοίωσαν τὸ φυσικὸν μέρος , αἱμασιαῖς δὲ καὶ περιβόλοις τὸ λογικόν , καρπῷ δὲ τὸ ἠθικόν , ὑπολαβόντες καὶ τὰ ἐν κύκλῳ τείχη φυλακῆς ἕνεκα τοῦ καρποῦ κατεσκευάσθαι πρὸς τῶν ἐχόντων καὶ τὰ φυτὰ δεδημιουργῆσθαι γενέσεως καρποῦ χάριν 0 1 2 .
οὕτως οὖν ἔφασαν καὶ ἐν φιλοσοφίᾳ δεῖν τήν τε φυσικὴν καὶ λογικὴν πραγματείαν ἐπὶ τὴν ἠθικὴν ἀναφέρεσθαι , ᾗ βελτιοῦται τὸ ἦθος κτήσεως ὁμοῦ καὶ χρήσεως ἀρετῆς ἐφιέμενον .
τοιαῦτα ἐδιδάχθημεν περὶ τοῦ λόγῳ μὲν μετονομασθέντος , ἔργῳ δὲ μεταβαλόντος ἀπὸ φυσιολογίας πρὸς τὴν ἠθικὴν φιλοσοφίαν καὶ μεταναστάντος ἀπὸ τῆς περὶ τὸν κόσμον θεωρίας πρὸς τὴν τοῦ πεποιηκότος ἐπιστήμην , ἐξ ἧς εὐσέβειαν , κτημάτων τὸ κάλλιστον , ἐκτήσατο .
τὰ δὲ περὶ τῆς γυναικὸς αὐτοῦ Σάρας νῦν ἐροῦμεν ·
καὶ γὰρ αὕτη μετονομάζεται εἰς Σάρραν κατὰ τὴν τοῦ ἑνὸς στοιχείου πρόσθεσιν τοῦ ῥῶ .
τὰ μὲν οὖν ὀνόματα ταῦτα , τὰ δὲ τυγχάνοντα μηνυτέον 0 ·
ἑρμηνεύεται Σάρα μὲν ἀρχή μου , Σάρρα δὲ ἄρχουσα 0 .
τὸ μὲν οὖν πρότερον εἰδικῆς σύμβολον ἀρετῆς ἐστι , τὸ δ ὕστερον γενικῆς 0 1 .
ὅσῳ δὲ γένος εἴδους διαφέρει κατὰ τὸ ἔλαττον , τοσούτῳ τὸ δεύτερον ὄνομα τοῦ προτέρου 0 ·
τὸ μὲν γὰρ εἶδος καὶ βραχὺ καὶ φθαρτόν , τὸ δὲ γένος πολύ τε αὖ καὶ ἄφθαρτον 0 1 .
βούλεται δὲ ὁ θεὸς ἀντὶ μικρῶν καὶ φθαρτῶν μεγάλα καὶ ἀθάνατα χαρίζεσθαι , καὶ ἐμπρεπὲς αὐτῷ τὸ ἔργον 0 .
ἡ μὲν γὰρ ἐν τῷ σπουδαίῳ φρόνησις αὐτοῦ μόνου ἐστὶν ἀρχή , καὶ οὐκ ἂν ἁμάρτοι ὁ ἔχων , εἰ λέγοι ·
ἀρχή μού ἐστιν ἡ ἐν ἐμοὶ φρόνησις ·
ἡ δὲ ταύτην τυπώσασα , ἡ γενικὴ φρόνησις , οὐκέτι τοῦ δεῖνός ἐστιν ἀρχή , ἀλλ αὐτὸ τοῦτο ἀρχή .
τοιγαροῦν ἐκείνη μὲν ἡ ἐν εἴδει τῷ ἔχοντι συμφθαρήσεται , ἡ δὲ σφραγῖδος τρόπον αὐτὴν τυπώσασα παντὸς ἀπηλλαγμένη θνητοῦ διατελέσει πρὸς αἰῶνα ἄφθαρτος .
οὕτω καὶ τῶν τεχνῶν αἱ μὲν ἐν εἴδει συναπόλλυνται τοῖς κτησαμένοις , γεωμέτραις , γραμματικοῖς , μουσικοῖς ·
αἱ δὲ γενικαὶ μένουσιν ἀνώλεθροι .
προσυπογράφει δὲ ἀναδιδάσκων ἐν τ αὐτῷ , ὅτι καὶ πᾶσα ἀρετὴ βασιλίς ἐστι καὶ ἄρχουσα καὶ ἡγεμονεύουσα τῶν κατὰ τὸν βίον πραγμάτων .
ἀλλὰ καὶ τὸν Ἰακὼβ μετονομάζεσθαι συμβέβηκεν εἰς τὸν Ἰσραήλ , οὐκ ἀπὸ σκοποῦ .
ὅτι ὁ μὲν Ἰακὼβ πτερνιστής , ὁ δὲ Ἰσραὴλ ὁρῶν τὸν θεὸν καλεῖται 0 1 .
πτερνιστοῦ μὲν οὖν ἔργον ἀσκοῦντος ἀρετὴν τὰς βάσεις τοῦ πάθους , αἷς ἐφίδρυται , καὶ εἴ τι ὀχυρὸν καὶ ἱδρυμένον ἐν αὐταῖς κινεῖν καὶ σαλεύειν καὶ ἀνατρέπειν  ταῦτα δὲ οὐ δίχα ἀγωνίας ἀκονιτὶ φιλεῖ γίνεσθαι , ἀλλ ἐπειδάν τις τοὺς φρονήσεως ἄθλους διαθλῶν γυμνάζηταί τε τὰ τῆς ψυχῆς γυμνάσματα καὶ πρὸς τοὺς ἀντιπάλους καὶ τραχηλίζοντας αὐτὴν λογισμοὺς παλαίῃ  , τοῦ δὲ τὸν θεὸν ὁρῶντος τὸ μὴ ἐκ τοῦ ἱεροῦ ἀγῶνος ἀστεφάνωτον ἐξελθεῖν , ἀλλὰ τὰ ἐπὶ τῇ νίκῃ βραβεῖα ἄρασθαι 0 .
τίς δ ἂν εὐανθέστερος καὶ ἐπιτηδειότερος πλέκοιτο νικηφόρῳ ψυχῇ στέφανος ἢ δι οὗ τὸν ὄντα δυνήσεται θεωρεῖν ὀξυδερκῶς ;
καλόν γε ἀσκητικῇ ψυχῇ πρόκειται τὸ ἆθλον , ἐνομματωθῆναι πρὸς τὴν τοῦ μόνου θέας ἀξίου τηλαυγῆ κατανόησιν .
ἄξιον δὲ ἀπορῆσαι , διὰ τί ὁ μὲν Ἀβραάμ , ἀφ οὗ μετωνομάσθη , τῆς αὐτῆς προσρήσεως ἀξιοῦται μηκέτι καλούμενος ὀνόματι τῷ προτέρῳ , ὁ δὲ Ἰακὼβ προσρηθεὶς Ἰσραὴλ οὐδὲν ἧττον αὖθις πάλιν Ἰακὼβ ἐπὶ πλέον ὀνομάζεται 0 .
λεκτέον οὖν ὅτι καὶ ταῦτα χαρακτῆρές εἰσιν , οἷς ἡ διδακτικὴ τῆς ἀσκητικῆς ἀρετῆς διαφέρει .
ὁ μὲν γὰρ διδασκαλίᾳ βελτιωθείς , εὐμοίρου λαχὼν φύσεως , ἣ περιποιεῖ τὸ ἄληστον αὐτῷ διὰ συνεργοῦ μνήμης , μονῇ χρῆται , ὧν ἔμαθεν ἀπρὶξ ἐπειλημμένος καὶ βεβαίως περιεχόμενος ·
ὁ δ ἀσκητὴς ἐπειδὰν γυμνάσηται συντόνως , διαπνεῖ πάλιν καὶ ὑπανίεται , συλλεγόμενος καὶ ἀνακτώμενος τὴν ἐκ τοῦ πονεῖν τεθρυμμένην δύναμιν , καθάπερ καὶ οἱ τὰ σώματα ἀλειφόμενοι 0 ·
καὶ γὰρ οὗτοι περὶ τὴν ἄσκησιν καμόντες , ὡς μὴ κατὰ τὸ παντελὲς αὐτοῖς ἀπορραγεῖεν αἱ δυνάμεις διὰ τὸ σφοδρὸν καὶ σύντονον τῆς ἀθλήσεως , ἔλαιον ἐπιχέουσιν .
εἶθ  ὁ μὲν διδαχθεὶς ἀθανάτῳ χρώμενος ὑποβολεῖ τὴν ὠφέλειαν ἔναυλον καὶ ἀθάνατον ἴσχει , μὴ τρεπόμενος ·
ὁ δ ἀσκητὴς καὶ τὸ ἑκούσιον ἔχων αὐτὸ μόνον καὶ τοῦτο γυμνάζων καὶ συγκροτῶν , ἵνα τὸ οἰκεῖον πάθος τῷ γενητῷ καταβάλῃ , κ ἂν τελειωθῇ , καμὼν πρὸς τὸ ἀρχαῖον ἐπάνεισι γένος .
τλητικώτερος μὲν γὰρ οὗτος , εὐτυχέστερος δ ἐκεῖνος 0 1 ·
ὁ μὲν γὰρ χρῆται διδασκάλῳ ἑτέρῳ , ὁ δ ἐξ ἑαυτοῦ ζητεῖ τε καὶ σκέπτεται καὶ πολυπραγμονεῖ , μετὰ σπουδῆς ἐρευνῶν τὰ φύσεως , ἀδιαστάτῳ χρώμενος καὶ συνεχεῖ πόνῳ .
διὰ τοῦτο τὸν μὲν Ἀβραάμ , ἐπειδὴ μένειν ἔμελλεν ἐν ὁμοίῳ , μετωνόμασεν ὁ ἄτρεπτος θεός , ἵν ὑπὸ τοῦ ἑστῶτος καὶ κατὰ τὰ αὐτὰ καὶ ὡσαύτως ἔχοντος τὸ μέλλον στήσεσθαι παγίως ἱδρυθῇ , τὸν δὲ Ἰακὼβ ἄγγελος ὑπηρέτης τοῦ θεοῦ , λόγος , ἵν ὁμολογηθῇ μηδὲν εἶναι τῶν μετὰ τὸ ὂν ἀκλινοῦς καὶ ἀρρεποῦς αἴτιον βεβαιότητος , ἀλλ  ἁρμονίας τῆς ὡς ἐν ὀργάνῳ μουσικῷ περιεχούσης ἐπιτάσεις καὶ ἀνέσεις φθόγγων πρὸς τὴν τοῦ μέλους ἔντεχνον κρᾶσιν 0 .
ἀλλὰ τριῶν ὄντων τοῦ γένους ἀρχηγετῶν , οἱ μὲν ἄκροι μετωνομάσθησαν , Ἀβραάμ τε καὶ Ἰακώβ , ὁ δὲ μέσος Ἰσαὰκ τῆς αὐτῆς ἔλαχεν εἰς ἀεὶ προσρήσεως .
ὅτι ἡ μὲν διδακτικὴ ἀρετὴ καὶ ἀσκητικὴ δέχονται τὰ πρὸς βελτίωσιν  ἐφίεται γὰρ δὴ ὁ μὲν διδασκόμενος ἐπιστήμης ὧν ἀγνοεῖ , ὁ δὲ ἀσκήσει χρώμενος στεφάνων καὶ τῶν προκειμένων ἄθλων φιλοπόνῳ καὶ φιλοθεάμονι ψυχῇ  , τὸ δ αὐτοδίδακτον καὶ αὐτομαθὲς γένος , ἅτε φύσει μᾶλλον ἢ ἐπιτηδεύσει συνιστάμενον , ἐξ ἀρχῆς ἴσον καὶ τέλειον καὶ ἄρτιον ἠνέχθη , μηδενὸς ἐνδέοντος τῶν εἰς πλήρωσιν ἀριθμοῦ 0 .
ἀλλ  οὐχ ὁ τῶν τοῦ σώματος ἐπιτηδείων προστάτης Ἰωσήφ 0 ·
ἀλλάττει γὰρ τ οὔνομα , Ψονθομφανὴχ ὑπὸ τοῦ τῆς χώρας βασιλέως ἐπικληθείς  Gen .
ὃν δὲ λόγον ἔχει καὶ ταῦτα , μηνυτέον .
ἰωσὴφ ἑρμηνεύεται πρόσθεμα ·
προσθήκη δ ἐστὶ τῶν φύσει τὰ θέσει , χρυσός , ἄργυρος , κτήματα , πρόσοδοι , οἰκετῶν θεραπεῖαι , κειμηλίων καὶ ἐπίπλων καὶ τῆς ἄλλης περιουσίας ἄφθονοι ὗλαι , τῶν ἡδονῆς ποιητικῶν ἀμήχανοι τὸ πλῆθος παρασκευαί .
ὧν τὸν ποριστὴν καὶ ἐπιμελητὴν Ἰωσὴφ ὀνόματι εὐθυβόλῳ καλεῖσθαι συμβέβηκε πρόσθεμα , ἐπεὶ τῶν ἔξωθεν ἐπεισοδιαζομένων καὶ προστιθεμένων τοῖς κατὰ φύσιν προστασίαν ἀνῆπται .
μαρτυροῦσι δ οἱ χρησμοὶ δηλοῦντες ὅτι τὰς τροφὰς τῆς σωματικῆς χώρας ἁπάσης , Αἰγύπτου , θησαυρισάμενος ἐσιτάρχει  Gen .
τοιοῦτος μέν τις ὁ Ἰωσὴφ ἐκ τῶν γνωρισμάτων γνωρίζεται ·
ὁ δὲ Ψονθομφανὴχ ποῖός ἐστι , θεασώμεθα .
ἑρμηνεύεται οὖν ἐν ἀποκρίσει στόμα κρῖνον .
οἴεται γὰρ πᾶς ἄφρων τὸν πολυχρήματον καὶ περιρρεόμενον ταῖς ἐκτὸς οὐσίαις εὐθὺς εἶναι καὶ εὐλόγιστον , ἱκανὸν μὲν πρὸς ἃ ἂν πύθηταί τις ἀποκρίνασθαι , ἱκανὸν δὲ καὶ δι ἑαυτοῦ γνώμας εἰσηγήσασθαι συμφερούσας , καὶ συνόλως τὸ φρόνιμον ἐν τῷ τυχηρῷ τίθεται , δέον ἔμπαλιν τὸ τυχηρὸν ἐν τῷ φρονίμῳ 0 ·
ἄξιον γὰρ τὸ ἄστατον ὑπὸ τοῦ ἑστῶτος ἡνιοχεῖσθαι 0 .
καὶ μὴν τὸν ἀδελφὸν αὐτοῦ τὸν ὁμογάστριον ὁ μὲν πατὴρ Βενιαμίν , ἡ δὲ μήτηρ υἱὸν ὀδύνης προςαγορεύει  Gen 0 1 .
35 , 18  , φυσικώτατα 0 ·
μεταληφθεὶς γὰρ ὁ Βενιαμίν ἐστιν υἱὸς ἡμερῶν , ἡμέρα δὲ τῷ ἀφ ἡλίου αἰσθητῷ φωτὶ καταλάμπεται , τούτῳ δὲ τὴν κενὴν δόξαν ἐξομοιοῦμεν .
ἔχει γάρ τινα λαμπρότητα αἰσθητὴν ἐν τοῖς παρὰ τῶν πολλῶν καὶ ἀγελαίων ἐπαίνοις , ἐν τοῖς γραφομένοις ψηφίσμασιν , ἐν ταῖς ἀνδριάντων καὶ εἰκόνων ἀναθέσεσιν , ἐν πορφύραις καὶ στεφάνοις χρυσοῖς , ἐν ἅρμασι καὶ τεθρίπποις καὶ παραπομπαῖς ὄχλων .
ὁ τούτων οὖν ζηλωτὴς εἰκότως υἱὸς ἡμερῶν , αἰσθητοῦ φέγγους καὶ τῆς περὶ τὴν κενὴν δόξαν λαμπρότητος , ὠνομάσθη .
τοῦτο ὁ πρεσβύτερος λόγος καὶ πατὴρ ὄντως εὐθυβόλον καὶ κύριον ὄνομα αὐτῷ τίθεται , ἡ δὲ παθοῦσα ψυχὴ τὸ ᾧ πέπονθεν ἁρμόττον 0 ·
ὀδύνης γὰρ υἱὸν καλεῖ .
ὅτι οἱ ἐν ταῖς κεναῖς φερόμενοι δόξαις ὑπολαμβάνονται μὲν εὐδαιμονεῖν , πρὸς ἀλήθειαν δὲ κακοδαιμονοῦσι .
τὰ γὰρ ἀντιπνέοντα πολλά , βασκανία , φθόνοι , συνεχεῖς ἔριδες , φιλονεικίαι ἀκατάλλακτοι μέχρι θανάτου , δυσμένειαι παισὶ παίδων κατὰ διαδοχὰς παραδιδόμεναι , κλῆρος οὐ κτητός 0 .
ἀναγκαίως οὖν ὁ θεοφράδμων ἐν αὐταῖς ὠδῖσιν ἀποθνῄσκουσαν , ἣ τίκτει κενοδοξίαν , παρέστησεν ·
„ ἀπέθανε “ γάρ φησι „ Ῥαχὴλ δυστοκήσασα “  Gen .
19  , ἐπειδὴ τῷ ὄντι ψυχῆς ἐστι θάνατος δόξης αἰσθητῆς καὶ κενῆς σπορά τε καὶ γέννησις .
οἱ τοῦ Ἰωσὴφ παῖδες , Ἐφραΐμ τε καὶ Μανασσῆς , οὐ πάνυ φυσικῶς ἐξωμοιοῦντο δυσὶ τοῖς πρεσβυτάτοις υἱοῖς τοῦ Ἰακώβ , Ῥουβήν τε καὶ Συμεών ;
„ οἱ δύο υἱοί σου , οἱ γενόμενοι ἐν Αἰγύπτῳ πρὸ τοῦ με ἐλθεῖν εἰς Αἴγυπτον , ἐμοί εἰσιν ·
ἐφραῒμ καὶ Μανασσῆς ὡς Ῥουβὴν καὶ Συμεὼν ἔσονταί μοι “  Gen 0 .
τίνα οὖν τρόπον οἱ δύο τοῖς δυσὶν ἐφαρμόζονται , θεασώμεθα .
ῥουβὴν μὲν σύμβολον εὐφυΐας ἐστίν  ἑρμηνεύεται γὰρ ὁρῶν υἱός , ἐπειδὴ πᾶς ὁ εὐθιξίᾳ καὶ εὐφυΐᾳ χρώμενος ὁρατικός  , Ἐφραῒμ δέ , ὡς πολλάκις εἴπομεν ἐν ἑτέροις , μνήμης  μεταληφθεὶς γάρ ἐστι καρποφορία , καρπὸς δὲ ψυχῆς ἄριστος ἡ μνήμη  0 1 ·
συγγενὲς δὲ οὐδὲν ἕτερον οὕτως  τῷ  ἑτέρῳ , ὡς εὐφυεῖ τὸ μεμνῆσθαι 0 1 .
πάλιν ὁ Συμεὼν ὄνομα μαθήσεως καὶ διδασκαλίας ἐστίν  εἰσακοὴ γὰρ ἑρμηνεύεται  , μανθάνοντος δ  ἴδιον ἀκούειν τε καὶ προσέχειν τοῖς λεγομένοις , ὁ δὲ Μανασσῆς ἀναμνήσεως σύμβολον 0 ·
καλεῖται γὰρ ἐκ λήθης .
τῷ δ ἐκ λήθης ἔξω προϊόντι συμβαίνει κατὰ τὸ ἀναγκαῖον ἀναμιμνῄσκεσθαι ·
μαθήσεως δὲ ἀνάμνησις οἰκεῖον 0 .
πολλάκις γὰρ τοῦ μανθάνοντος ἀπορρεῖ τὰ θεωρήματα μὴ δυναμένου δι ἀσθένειαν κρατεῖν καὶ πάλιν ἐξ ἀρχῆς ὑπαναπλεῖ .
τὸ μὲν οὖν τῆς ἀπορροῆς πάθος ὀνομάζεται λήθη , τὸ δὲ τῆς παλιρροίας ἀνάμνησις 0 .
ἆρ  οὐ προσφυῶς εὐφυΐᾳ μὲν  ἡ  μνήμη , μαθήσει δὲ ἀνάμνησις ἐφαρμόζεται ;
καὶ μὴν ὃν λόγον ἔχει Συμεὼν πρὸς Ῥουβήν , τὸ δ ἐστὶ μάθησις πρὸς φύσιν , τοῦτον ἔχει λόγον Μανασσῆς πρὸς Ἐφραΐμ , τὸ δ ἐστὶ πρὸς μνήμην ἀνάμνησις .
ὡς γὰρ τὸ εὐφυὲς ἄμεινον τοῦ μανθάνοντος  τὸ μὲν γὰρ ἔοικεν ὁράσει , τὸ δὲ ἀκοῇ 0 1 ·
ἀκοὴ δὲ ὁράσεως τὰ δεύτερα φέρεται  , οὕτω τὸ μνημονικὸν τοῦ ἀναμιμνῃσκομένου πανταχοῦ κρεῖττον , ὅτι τὸ μὲν λήθῃ κέκραται , τὸ δὲ ἀμιγὲς καὶ ἄκρατον ἐξ ἀρχῆς ἄχρι τέλους διαμένει 0 .
καὶ μὴν τόν γε τοῦ ἀρχιπροφήτου πενθερὸν τοτὲ μὲν Ἰοθὸρ τοτὲ δὲ Ῥαγουὴλ οἱ χρησμοὶ καλοῦσιν 0 ·
ἰοθὸρ μέν , ὅταν τῦφος εὐημερῇ 0 ·
μεταληφθεὶς γάρ ἐστι περισσός , περιττὸν δὲ ἀψευδεῖ βίῳ τῦφος , γέλωτα μὲν τὰ ἴσα καὶ ἀναγκαῖα τῷ βίῳ τιθέμενος , τὰ δὲ πλεονεξίας ἄνισα σεμνύνων 0 .
οὗτος καὶ ἀνθρώπεια θείων καὶ ἔθη νόμων καὶ βέβηλα ἱερῶν καὶ θνητὰ ἀθανάτων καὶ συνόλως τὸ δοκεῖν τοῦ εἶναι προτιμᾷ .
καὶ ἐπιτολμήσας αὐτοκέλευστος εἰς τὴν τοῦ συμβούλου παρέρχεται τάξιν , ὑφηγούμενος τῷ σοφῷ  μὴ  ἀναδιδάσκειν ἃ μόνα μανθάνειν ἄξιον , „ τὰ προστάγματα τοῦ θεοῦ καὶ τὸν νόμον “  Exod 0 .
18 , 20  , ἀλλὰ μὴ τὰ πρὸς ἀλλήλους ἀνθρώπων συμβόλαια , τῆς ἀκοινωνήτου σχεδὸν αἴτια κοινωνίας 0 .
καὶ ὁ μέγας πάντα πειθαρχεῖ , νομίσας ἁρμόττον εἶναι μικροῖς μὲν τὰ μικρά , μεγάλοις δὲ τὰ μεγάλα δίκαια τίθεσθαι  ibid .
μεταβαλὼν δὲ πολλάκις ὁ δοκησίσοφος οὗτος καὶ μεταβὰς ἀπὸ τῶν θρεμμάτων , ἃ δὴ τυφλὸς ἔλαχεν ἡνιοχεῖν , ἀναζητήσας τὴν θείαν ἀγέλην μέρος οὐ μεμπτὸν αὐτῆς γίνεται , θαυμάσας τῆς φύσεως τὸν ἀγελάρχην καὶ τῆς ἐπιστασίας ἀγάμενος , ᾗ χρῆται πρὸς τὴν τῶν ἑαυτοῦ θρεμμάτων ἐπιμέλειαν ·
ἑρμηνεύεται γὰρ Ῥαγουὴλ  Exod .
2 , 18  ποιμασία θεοῦ .
τὸ μὲν κεφάλαιον εἴρηται , τὰς δὲ πίστεις ὑφηγήσεται .
πρῶτον μὲν θεραπευτὴν αὐτὸν κρίσεως καὶ δίκης εἰσηγεῖται ·
ἡ γὰρ προσηγορία τῆς Μαδιὰμ μεταληφθεῖσα ἐκ κρίσεως ὀνομάζεται .
διττὸν δὲ τοῦτο 0 .
δηλοῖ γὰρ τὸ μὲν ἔκκρισιν καὶ ἀπόκρισιν , ἣ καὶ τοῖς ἀγωνισταῖς κατὰ τοὺς ἱεροὺς ἀγῶνας λεγομένους εἴωθε συμβαίνειν ·
μυρίοι γὰρ ἀνεπιτήδειοι φανέντες ἤδη πρὸς τῶν ἀθλοθετῶν ἐξεκρίθησαν .
οὗτοι  τε  τελεταῖς ἀνιέροις ταῖς Βεελφεγὼρ τελεσθέντες  Num 0 .
25 , 3  καὶ τὰ τοῦ σώματος στόμια πάντα εὐρύναντες πρὸς τὴν τῶν ἔξωθεν ἐπιχεομένων ῥευμάτων ὑποδοχὴν  ἑρμηνεύεται γὰρ Βεελφεγὼρ ἀνωτέρω στόμα δέρματος  κατέκλυσαν τὸν ἡγεμόνα νοῦν καὶ ἀφεῖσαν εἰς βυθὸν ἔσχατον , ὡς μη δ ἀνανήξασθαι μη δὲ μικρὸν ὅσον δυνηθῆναι ἀνασχεῖν ·
καὶ τοῦτο ἔπαθεν , ἕως ὁ εἰρηνικὸς καὶ ἱερεὺς τοῦ θεοῦ  ibid 0 .
13  τρανός , Φινεές , ὑπέρμαχος αὐτοκέλευστος ἦλθε , φύσει μισοπόνηρος ὢν καὶ ζήλῳ τῶν καλῶν κατεσχημένος ·
ᾧ σειρομάστην λαβόντι , τὸ δ ἐστὶν ἠκονημένον καὶ ὀξὺν λόγον , μαστεύειν καὶ ἀναζητεῖν ἕκαστα ἱκανόν , ἐξεγένετο μὴ φενακισθῆναι , ῥώμῃ δὲ καρτερᾷ χρησαμένῳ κατακεντῆσαι διὰ τῆς μήτρας τὸ πάθος  ibid .
8  , ἵνα μηδὲν ἔτι κακὸν θεήλατον τίκτῃ .
πρὸς τούτους καὶ ὁ μέγιστος ἐνίσταται τῷ ὁρατικῷ γένει πόλεμος , ἐν ᾧ τῶν διαγωνισαμένων „ διεφώνησεν οὐδείς “  Num .
31 , 49  , ἀλλ ἄτρωτος καὶ σῷος ἐπανῆλθε , τοῖς νικητηρίοις ἀναδούμενος στεφάνοις .
ἓν μὲν δὴ τοῦτο ἐκ τῆς Μαδιὰμ ἐδηλοῦτο ·
ἕτερον δὲ τὸ κριτικὸν καὶ δικαστικὸν εἶδος , ὃ καὶ κατ ἐπιγαμίαν οἰκειοῦται γένει τῷ προφητικῷ 0 .
„ τῷ ἱερεῖ “ , φησὶν οὖν , τῆς κρίσεως καὶ τῆς δίκης „ εἰσὶν ἑπτὰ θυγατέρες “  Exod .
2 , 16  , συμβολικῶς αἱ τοῦ ἀλόγου δυνάμεις , γονή τε καὶ φωνὴ καὶ πέντε αἰσθήσεις , ποιμαίνουσαι τὰ πρόβατα τοῦ πατρός 0 .
διὰ γὰρ τῶν ἑπτὰ δυνάμεων τούτων αἱ προβάσεις καὶ παραυξήσεις τοῦ πατρὸς νοῦ ταῖς ἐγγινομέναις καταλήψεσι συνίστανται .
παραγενόμεναι δ ἐπὶ τὰ οἰκεῖα ἑκάστη , χρώματα μὲν καὶ σχήματα ὅρασις , φωνὰς δὲ ἀκοή , ἀτμοὺς δὲ ὄσφρησις , χυλοὺς δὲ γεῦσις καὶ αἱ ἄλλαι πρὸς τὰ ἁρμόττοντα ἑαυταῖς , „ ἀντλοῦσι “ τρόπον τινὰ τὰ ἐκτὸς αἰσθητά , „ ἕως ἂν πληρώσωσι τὰς τῆς ψυχῆς δεξαμενάς , ἐξ ὧν ποτίζουσι τὰ πρόβατα τοῦ πατρός “  ibid . 0 1 2
, τὴν καθαρωτάτην λέγω τοῦ λογισμοῦ ποίμνην , ἀσφάλειαν καὶ κόσμον περιφέρουσαν ἐν τ αὐτῷ .
παραγενόμενοι δ οἱ φθόνου καὶ βασκανίας ἑταῖροι , πονηρᾶς ἀγέλης ἡγεμόνες , ἐλαύνουσιν αὐτὰς τῆς κατὰ φύσιν χρήσεως  ibid .
αἱ μὲν γὰρ τὰ ἐκτὸς ἄγουσιν εἴσω πρὸς οἷα δικαστὴν καὶ βασιλέα τὸν νοῦν , ἵν ἄρχοντι χρώμεναι τῷ βελτίστῳ κατορθῶσιν 0 ·
οἱ δ  ἀντικάθηνται διώκοντες καὶ τ ἀναντία παραγγέλλοντες , ἔξω τὸν νοῦν ἐπισπᾶσθαι καὶ ἀγώγιμα παραδιδόναι τὰ φαινόμενα , μέχρις „ ἀναστὰς “ ὁ τέως ἠρεμεῖν τρόπος δοκῶν φιλάρετος καὶ ἐπιθειάσας , ὄνομα Μωυσῆς , ὑπερασπίσει καὶ „ ῥύσεται αὐτὰς “ τῶν κατεχόντων , ποτίμοις λόγοις θρέψας τὴν τοῦ πατρὸς ποίμνην  ibid .
ἐκφυγοῦσαι δὲ τὴν ἐπίθεσιν τῶν διανοίας μὲν ἐχθρῶν , τὰ δὲ περίαπτα ὥσπερ ἐν τραγῳδίᾳ μόνα ἐζηλωκότων οὐκέτι πρὸς Ἰοθόρ , ἀλλὰ πρὸς Ῥαγουὴλ ἀφικνοῦνται  ibid 0 .
καταλελοίπασι μὲν γὰρ τὴν πρὸς τῦφον συγγένειαν , ᾠκείωνται δὲ ἀγωγῇ νομίμῳ , μοῖρα τῆς ἱερᾶς ἀγέλης ἀξιώσασαι γενέσθαι , ἧς ὁ θεῖος ἀφηγεῖται λόγος , ὡς δηλοῖ τ οὔνομα ·
ποιμασία γάρ ἐστι θεοῦ .
ποίμνης δ ἐπιμελουμένου τῆς ἰδίας , ἐξ ἑτοίμου ἀγαθὰ πάρεστιν ἀθρόα τοῖς πειθαρχοῦσι καὶ μὴ ἀφηνιάζουσι τῶν θρεμμάτων .
ᾄδεται δὲ καὶ ἐν ὕμνοις ᾆσμα τοιοῦτον ·
πεύσεται οὖν εἰκότως ὁ ποιμένι καὶ βασιλεῖ χρώμενος τῷ θείῳ λόγῳ νοῦς τῶν ἑπτὰ θυγατέρων αὐτοῦ ·
διὰ τί συντείνασαι μετὰ πολλοῦ τάχους τήμερον ἀφῖχθε  Exod .
πρότερον γὰρ ὅτ ἐνετυγχάνετε τοῖς αἰσθητοῖς , μακρὸν χρόνον ἔξω διατρίβουσαι μόλις ἐπανῄειτε δελεαζόμεναι πρὸς αὐτῶν ·
νυνὶ δ οὐκ οἶδ ὅ τι παθοῦσαι συντόνως παρὰ τὸ εἰωθὸς ἐπανήκετε .
φήσουσιν οὖν , ὅτι οὐκ αὐταὶ γεγόνασιν αἴτιαι τοῦ τὸν δίαυλον ἐπὶ τὰ αἰσθητὰ καὶ ἀπὸ τῶν αἰσθητῶν ἀπνευστὶ καὶ μετὰ πολλῆς ῥύμης δραμεῖν , ἀλλ ὁ ῥυσάμενος αὐτὰς ἄνθρωπος ἀπὸ τῶν τῆς ἀγρίας ἀγέλης ποιμένων 0 .
Αἰγύπτιον δὲ καλοῦσι Μωυσῆν  ibid .
19  , τὸν οὐ μόνον Ἑβραῖον , ἀλλὰ καὶ τοῦ καθαρωτάτου γένους ὄντα Ἑβραίων , ὃ ἱερᾶται μόνον , οὐ δυνάμεναι τὴν ἑαυτῶν φύσιν ὑπερβῆναι 0 .
μεθόριοι γὰρ αἱ αἰσθήσεις οὖσαι  τῶν  νοητῶν τε καὶ αἰσθητῶν ἀγαπητὸν ἐὰν ἑκατέρων ἐφιῶνται , ἀλλὰ μὴ ὑπὸ μόνων τῶν αἰσθητῶν ἄγωνται 0 ·
τὸ δ οἴεσθαι ὅτι μόνοις ποτὲ τοῖς κατὰ διάνοιαν ἐπανέξουσιν εὐήθεια πολλή 0 .
οὗ χάριν ἀμφότερα τιθέασι , διὰ μὲν τοῦ „ ἄνθρωπος “ τὰ μόνῳ λόγῳ θεωρητὰ μηνύουσαι , διὰ δὲ τοῦ „ Αἰγύπτιος “ παριστᾶσαι τὰ αἰσθητά .
ταῦτ  ἀκούσας καὶ πάλιν πεύσεται ·
„ ποῦ ἐστιν “ ὁ ἄνθρωπος  ibid .
ἐν τίνι μέρει τῶν καθ  ὑμᾶς οἰκεῖ τὸ λογικὸν εἶδος ;
„ ἵνα τί αὐτὸν “ ῥᾳδίως οὕτω „ καταλελοίπατε “  ibid .
, ἀλλ οὐχ ἅπαξ ἐντυχοῦσαι περιέσχετε κτῆμα κάλλιστον καὶ λυσιτελέστατον ἑαυταῖς ;
ἀλλ  εἰ μὴ πρότερον , νῦν „ αὐτὸν καλέσατε , ὅπως ἂν φάγῃ “  ibid . 0 1
καὶ τραφῇ ταῖς ὑμετέραις βελτιώσεσι καὶ πρὸς αὐτὸν οἰκειώσεσι .
τάχα γὰρ καὶ οἰκήσει παρ ἡμῖν καὶ τὸ πτηνὸν καὶ  τὸ  θεοφόρητον καὶ προφητικὸν γένος , ὄνομα Σεπφώραν , ἄξεται  ibid .
ταῦτα καὶ περὶ τούτων 0 .
ἀλλὰ καὶ τὸν Ὠσηὲ μετονομάζει Μωυσῆς εἰς τὸν Ἰησοῦν  Num .
13 , 17  , τὸν ποιὸν εἰς ἕξιν μεταχαράττων .
ὠσηὲ μὲν γὰρ ἑρμηνεύεται ποιὸς οὗτος , Ἰησοῦς δὲ σωτηρία κυρίου , ἕξεως ὄνομα τῆς ἀρίστης 0 1 .
ἕξεις γὰρ τῶν κατ αὐτὰς ποιῶν ἀμείνους , ὡς μουσικὴ μουσικοῦ καὶ ἰατρικὴ ἰατροῦ καὶ παντὸς τεχνίτου τέχνη ποιά , καὶ ἀιδιότητι καὶ δυνάμει καὶ τῇ περὶ τὰ θεωρήματα ἀπταίστῳ ἀκρότητι 0 1 2 .
ἡ μὲν γὰρ ἕξις ἀίδιον , ἐνεργοῦν , τέλειον , ὁ δὲ ποιὸς θνητόν , πάσχον , ἀτελές 0 1 ·
κρεῖττον δὲ θνητοῦ μὲν τὸ ἄφθαρτον , πάσχοντος δὲ τὸ δρῶν αἴτιον , τὸ δὲ τέλειον ἀτελοῦς 0 1 2 .
οὕτω μετεχαράχθη καὶ τὸ τοῦ λεχθέντος νόμισμα πρὸς ἰδέαν βελτίονα .
ὁ δὲ Χάλεβ καὶ αὐτὸς ὅλος ἀλλάττεται ·
„ ἐγένετο “ γάρ φησι „ πνεῦμα ἕτερον ἐν αὐτῷ “  Num .
14 , 24  , ὡσανεὶ τοῦ ἡγεμονικοῦ μεταβαλόντος πρὸς ἄκραν τελειότητα 0 .
καὶ γὰρ ἑρμηνευθείς ἐστι Χάλεβ πᾶσα καρδία ·
τοῦτο δὲ σύμβολον τοῦ μὴ ἐκ μέρους ἐπαμφοτερίζουσαν καὶ ἀντιρρέπουσαν , ἀλλ  ὅλην δι ὅλου τὴν ψυχὴν μεταβεβλῆσθαι πρὸς τὸ δόκιμον , κ ἂν εἴ τι μὴ πάνυ ἐπαινετὸν εἴη , λόγοις τοῖς περὶ μετανοίας ἐξοικίσασαν 0 ·
οὕτω γὰρ ἐκνιψαμένη τὰ καταρρυπαίνοντα καὶ τοῖς φρονήσεως λουτροῖς χρησαμένη καὶ καθαρσίοις ἔμελλε φαιδρύνεσθαι .
τὸν δὲ ἀρχιπροφήτην συμβέβηκεν εἶναι πολυώνυμον .
ὁπότε μὲν γὰρ τοὺς χρησμῳδουμένους χρησμοὺς ἑρμηνεύων ὑφηγεῖται , προσαγορεύεται Μωυσῆς ·
ὁπότε δ εὐχόμενος εὐλογεῖ τὸν λεών , ἄνθρωπος θεοῦ  Deut 0 .
ἡνίκα δὲ Αἴγυπτος τὰς ὑπὲρ τῶν ἀσεβηθέντων δίκας ἐκτίνει , τοῦ βασιλεύοντος τῆς χώρας Φαραὼ θεός  Exod 0 .
ὅτι τὸ μὲν νόμους μεταγράφειν ἐπ ὠφελείᾳ τῶν ἐντευξομένων ψηλαφῶντός ἐστι καὶ διὰ χειρὸς ἔχοντος ἀεὶ τὰ θεῖα καὶ ἀνακεκλημένου  Exod .
24 , 1  ὑπὸ τοῦ θεσπιῳδοῦ νομοθέτου καὶ εἰληφότος παρ  αὐτοῦ μεγάλην δωρεάν , ἑρμηνείαν καὶ προφητείαν νόμων ἱερῶν ·
μεταληφθεὶς γὰρ Μωυσῆς καλεῖται λῆμμα , δύναται δὲ καὶ ψηλάφημα διὰ τὰς εἰρημένας αἰτίας .
τὸ δέ γε εὔχεσθαι καὶ εὐλογεῖν οὐκ ἔστι τοῦ τυχόντος , ἀλλ ἀνθρώπου τὴν πρὸς γένεσιν μὴ ἑωρακότος συγγένειαν , προσκεκληρωκότος δὲ ἑαυτὸν τῷ πάντων ἡγεμόνι καὶ πατρί ·
ἀγαπητὸν γάρ , εἴ τῳ ἐξεγένετο εὐλογιστίᾳ χρῆσθαι , τὸ δέ γε καὶ ἑτέροις περιποιεῖν τὸ ἀγαθόν , τοῦτο μείζονος καὶ τελειοτέρας ψυχῆς καὶ ὡς ἀληθῶς θειαζούσης ἦν ἐπάγγελμα , ἧς ὁ τυχὼν εἰκότως θεὸς κεκλήσεται 0 .
θεὸς δὲ ὁ αὐτὸς οὗτος ἅτε σοφὸς ὢν καὶ διὰ τοῦτ ἄρχων παντὸς ἄφρονος , κ ἂν εἰ τοῖς βασιλείοις σκήπτροις ἐκεῖνος ἐφιδρύοιτο μεγαλαυχῶν καὶ διὰ τοῦτο οὐχ ἥκιστα 0 .
βούλεται γὰρ ὁ τῶν ὅλων ἡγεμών , κ ἂν ἀφόρητα ἀδικοῦντές τινες μέλλωσι κολάζεσθαι , παραιτητὰς ἔχειν τοὺς ἐντευξομένους ὑπὲρ αὐτῶν , οἳ τὴν τοῦ πατρὸς ἵλεω δύναμιν ἀπομιμούμενοι μετριώτερον καὶ φιλανθρωπότερον χρήσονται ταῖς τιμωρίαις ·
θεοῦ δὲ τὸ εὐεργετεῖν ἴδιον 0 .
ἀποχρώντως οὖν περὶ τῆς τῶν ὀνομάτων ἀλλαγῆς τε καὶ μεταθέσεως εἰρηκότες ἐπὶ τὰ ἑξῆς τῆς ἐφόδου τρεψόμεθα κεφάλαια .
εἵπετο δ εὐθὺς ἡ γένεσις Ἰσαάκ ·
καλέσας γὰρ τὴν μητέρα αὐτοῦ Σάρραν ἀντὶ Σάρας φησὶ τῷ Ἀβραάμ ·
„ δώσω σοι ἐξ αὐτῆς τέκνον “  Gen .
ἐν μέρει δ ἕκαστον ἀκριβωτέον .
ὁ τοίνυν κυρίως διδοὺς ὁτιοῦν ἴδιόν τι πάντως ἑαυτοῦ δίδωσιν ·
εἰ δὲ τοῦτ ἀψευδές ἐστι , γένοιτ ἂν Ἰσαὰκ οὐχ ὁ ἄνθρωπος , ἀλλ ὁ συνώνυμος τῆς ἀρίστης τῶν εὐπαθειῶν , χαρᾶς , γέλως , ὁ ἐνδιάθετος υἱὸς θεοῦ τοῦ διδόντος αὐτὸν μείλιγμα καὶ εὐθυμίαν εἰρηνικωτάταις ψυχαῖς .
ἄτοπον μὲν γὰρ ἕτερον ἄνδρα εἶναι , ἐξ ἑτέρου δὲ νόθα καὶ μοιχίδια παιδοποιεῖσθαι 0 ·
καὶ μὴν τόν γε θεὸν ἄνδρα τῆς φιλαρέτου διανοίας Μωυσῆς ἀναγράφει δι  ὧν φησιν ·
„ ἰδὼν κύριος , ὅτι μισεῖται Λεία , ἤνοιξε τὴν μήτραν αὐτῆς “  Gen .
ἔλεον γὰρ καὶ οἶκτον λαβὼν τῆς ὑπὸ τοῦ θνητοῦ γένους μισουμένης ἀρετῆς καὶ ψυχῆς τῆς φιλαρέτου στειροῖ μὲν * * * τὴν φιλόκαλον φύσιν , ἀνοίγνυσι δὲ τῆς εὐπαιδίας πηγὴν εὐτοκίαν αὐτῇ χαριζόμενος .
ἡ δὲ Θάμαρ ἐγκύμων τε γενομένη θείων σπερμάτων καὶ τὸν μὲν σπείραντα οὐκ ἰδοῦσα  λέγεται γὰρ τότε „ ἐγκαλύψασθαι τὸ πρόσωπον “  Gen 0 .
38 , 15  , ὡς Μωυσῆς , ἡνίκα ἀπεστράφη εὐλαβούμενος τὸν θεὸν ἰδεῖν  Exod 0 .
3 , 6   , τὰ δὲ σύμβολα καὶ τὰ μαρτύρια διαθρήσασα καὶ παρ αὑτῇ δικάσασα , ὅτι θνητὸς ταῦτ οὐ δίδωσιν , ἀνέκραγεν ·
„ οὗτινος ταῦτ ἐστίν , ἐξ ἐκείνου ἐν γαστρὶ ἔχω “  Gen .
τίνος ὁ δακτύλιος , ἡ πίστις , ἡ τῶν ὅλων σφραγίς , ἡ ἀρχέτυπος ἰδέα , ᾗ τὰ πάντ ἀνείδεα ὄντα καὶ ἄποια σημειωθέντα ἐτυπώθη 0 ;
τίνος δὲ καὶ ὁὁρμίσκος , ἡ  ὁ κόσμος  εἱμαρμένη , ἀκολουθία καὶ ἀναλογία τῶν συμπάντων εἱρμὸν ἔχουσα ἀδιάλυτον 0 ;
τίνος δὲ καὶ ἡ ῥάβδος  ibid . 0
, τὸ ἐρηρεισμένον , τὸ ἀκράδαντον , τὸ ἄτρεπτον , ἡ νουθεσία , ὁ σωφρονισμός , ἡ παιδεία 0 ;
τὸ σκῆπτρον , ἡ βασιλεία , τίνος 0 ;
ἆρ οὐχὶ μόνου θεοῦ 0 ;
τοιγαροῦν ὁ ἐξομολογητικὸς τρόπος , Ἰούδας , ἡσθεὶς αὐτῆς τῷ κατεχομένῳ καὶ θεοφορήτῳ παρρησιάζεται λέγων ·
„ δεδικαίωται , ἧς ἕνεκα αἰτίας ἐγὼ οὐδενὶ θνητῷ αὐτὴν ἔδωκα „  ibid .
26  , ἀσεβὲς ἡγούμενος μιαίνειν βεβήλοις τὰ θεῖα 0 .
μηνύει δὲ καὶ ἡ τρόπον μητρὸς ἀποκυήσασα φρόνησις τὸ αὐτομαθὲς γένος , ὅτι θεὸς αὐτὸ ἔσπειρε ·
τεχθέντος γὰρ ἐπισεμνύνεται φάσκουσα ·
„ γέλωτά μοι ἐποίησεν ὁ κύριος “  Gen .
21 , ὁ  , ἴσον τῷ τὸν Ἰσαὰκ διέπλασεν , ἐδημιούργησεν , ἐγέννησεν , ἐπειδὴ γέλωτι ὁ αὐτὸς ἦν .
ἀλλ  οὐ παντός ἐστιν ἀκοῦσαι τὸ ἄκουσμα τοῦτο , πολλοῦ τοῦ δεισιδαιμονίας ῥυέντος παρ ἡμῖν κακοῦ καὶ τὰς ἀνάνδρους καὶ ἀγεννεῖς ψυχὰς ἐπικλύσαντος .
διὸ προστίθησιν ·
„ ὃς γὰρ ἂν ἀκούσῃ , συγχαρεῖταί μοι “  ibid .
, ὡς ὀλίγων ὄντων , οἷς τὰ ὦτα ἀναπέπταται καὶ ἀνωρθίασται πρὸς τὴν τῶν ἱερῶν τούτων λόγων ὑποδοχήν , οἳ διδάσκουσιν , ὡς ἄρα μόνου θεοῦ σπείρειν καὶ γεννᾶν τὰ καλὰ ἔργον ἴδιον 0 ·
πρὸς οὓς οἱ ἄλλοι πάντες κεκώφηνται .
στόματι δ οἶδά ποτε προφητικῷ θεσπισθέντα διάπυρον τοιόνδε χρησμόν ·
τὸν δ ὑπηχοῦντα καὶ κρούοντα ἀόρατον ἀοράτως τὸ φωνῆς ὄργανον ἐνενόουν καὶ ἐθαύμαζον ἅμα καταπληττόμενος καὶ τὸ εἰρημένον .
εἰ γάρ τι ἀγαθὸν ἐν τοῖς οὖσι * * * μᾶλλον δὲ καὶ ὁ σύμπας οὐρανός τε καὶ κόσμος , εἰ δεῖ τ ἀληθὲς εἰπεῖν , θεοῦ καρπός ἐστιν , ὑφ οἷα δένδρου συνεχόμενος τῆς ἀιδίου καὶ ἀειθαλοῦς φύσεως 0 .
συνετῶν δ ἐστὶ καὶ σοφῶν ἀνδρῶν τὰ τοιαῦτα γινώσκειν καὶ ὁμολογεῖν , οὐκ ἀσήμων .
τί μὲν οὖν ἐστι τὸ „ δώσω σοι “ λέλεκται , τὸ δ „ ἐξ αὐτῆς “  Gen 0 .
17 , 16  μηνυτέον .
οἱ μὲν οὖν τὸ ἔξω γινόμενον αὐτῆς ἐδέξαντο νομίζοντες ἄριστον κεκρίσθαι παρὰ ὀρθῷ λόγῳ τὸ μηδὲν ἀποφαίνειν τὴν ψυχὴν ἴδιον αὑτῆς καλόν , ἀλλὰ προσγινόμενον ἔξωθεν κατὰ τὴν μεγαλόνοιαν τοῦ χάριτας ὀμβροῦντος θεοῦ ·
οἱ δὲ τὸ παραυτίκα τάχος 0 ·
ἴσον γὰρ εἶναι τὸ ἐξ αὐτῆς τῷ παραχρῆμα , εὐθύς , ἀνυπερθέτως , ἄνευ μελλήσεως 0 .
τοῦτον δὲ τὸν τρόπον αἱ θεῖαι φιλοῦσι συμβαίνειν δωρεαὶ φθάνουσαι καὶ τὰ χρόνων διαστήματα .
τρίτοι δέ εἰσιν οἱ τὴν ἀρετὴν μητέρα τοῦ γενητοῦ εἶναι λέγοντες ἀγαθοῦ , λαμβάνουσαν τὰς γονὰς παρὰ μηδενὸς θνητοῦ .